Gregor Kuuba

Gregor Kuuba (sündinud 8. oktoobril 2003) on eesti korvpallur.

 Õpingud 
Kuuba on õppinud Nõo Põhikoolis ja Nõo Gümnaasiumis (välismaal olles e-õppega). 

 Klubikarjäär 
Gregor Kuuba on Erkmaa Korvpallikooli kasvandik, tema treenerid olid Rauno Kiuru ja Aigar Kukk. Erinevates vanuseklassides mängides kandis Gregor Kuuba enamasti meeskonna liidri rolli. 2018. aastal suundus Kuuba 14-aastaselt mängima Itaaliasse, kus sõlmis lepingu klubi Libertas Livorno 1947 noorteklassi meeskonnaga ning mängis kohalikel noorteturniiridel.Noormängija Gregor Kuuba siirdub mängima Itaaliasse. basket.ee, 26. september 2018

Kuuba pidas hooajal 2021/2022 mänge Libertas Livorno põhimeeskonna eest, mis kuulub Itaalias Serie B Girone A liigasse (tugevuselt kolmas liiga). 2022. aastal sõlmis Kuuba kaheks aastaks lepingu Tramec Cento meeskonnaga, mis mängib Serie A2 liigas, kuid sai seal suhteliselt vähe mänguaega ning naasis Eestisse, liitudes hooaja 2023/2024 poole pealt TalTechi korvpalliklubiga.Gregor Kuuba: seal öeldi, et laoksin katteid ja ka vabana olles oleks parem edasi sööta. sport.delfi.ee, 4. september 2024  

Hooajaks 2024/2025 sõlmis ta lepingu klubiga BC Kalev/Cramo ja tuli 2025. aastal klubi koosseisus Kaamos karikavõistluste võitjaks. Eesti-Läti Ühisliigas jõudis klubi poolfinaali.

 Koondisekarjäär 
Greogor Kuuba on mänginud Eesti noortekoondistes U16, U18, U20.Gregor Kuuba. fiba.basketball

Ta on kuulus Eesti korvpallikoondisse alates 2023. aastast. Debüütmäng toimus 4. augustil Ungari vastu, kus Kuuba viskas 3 punkti (Eesti võitis 85:71).

 Isiklikku 
Gregor Kuuba ema on Triinu Kuuba, tema isa Silver Kuuba on mänginud korvpalli Eesti meistriliigas ja I liigas. Tema õde on sulgpallur Kristin Kuuba.Kristin Kuuba – sulgpallur korvpallurite keskel: kaotada pole meie peres kellelegi kunagi meeldinud. korvpall24.ee, 26. veebruar 2023

 Viited 

 Välislingid 
 Gregor Kuuba Eesti Korvpalliliidu kodulehel.
 Gregor Kuuba. proballers.com
Olümpiavõitjast legend muutis oluliselt väga andeka Eesti korvpalluri karjäärikurssi. sport.postimees.ee, 14. märts 2024

Kategooria:Eesti korvpallurid
Kategooria:BC Kalev/Cramo korvpallurid
Kategooria:Sündinud 2003